बिहामजोआ फिसायनि सिगांङाव रागाजों बेदें-बादां गोब्रामबाय थायो आरो बे गोब्रामबाय थानायखौ नुनानै फिसाइया सोंङो मा जादोंलै माथो गोदाव- सोराव खुगा सिंङाव गोब्रामला बायबाय थाखो। फिसायनि बेबायदि सोंनायाव बिसिआ बुंनो लाइ मोनो आरो बुंङो आंहा बे न’खराव जेबो मान-सनमान गैया जेब्लायबो सै-सै सोरबा गामिनि सासे मानसि फैबाबो बिनि सिगांङाव एरसन नानै होसै। (बे समाव बिखुमजोआ ओंखाम जानो सानैखौबो लेंनो थांङो आरो बिहामजोआ न’आव थाहैनो माल- माथा बेग’आव सोजोबबायमोन)। बेफोरबादि नुनानै बिखुमजोया सोंङो हा माथो जालायबाय थाखो ? आबा…! फैद’ ओंखाम जाहैनोसै ओंखाम मोनबाय, दा गुसु जायोब्ला आरो जानो खहाबनाय नंङा। बिहामजोआ फिन होयो जाया नोंसोरनि न’आव जों सैमा बायदि खालामनायाव।